stanford-oval/wikipedia huggingface dataset:
HMS Lincoln (F99)

| HMS Lincoln |
| --- | --- |


Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  1. kesäkuuta 1955
Laskettu vesille:  6. huhtikuuta 1959
Palveluskäyttöön:  7. heinäkuuta 1960
Loppuvaihe:  romutettu 1983
Tekniset tiedot
Uppouma:  2 170 t (standardi) 2 400 t (kuormattu)
Pituus:  100 m (kokonaispituus)
Leveys:  12 m
Syväys:  4,72 m
Koneteho:  12 400 shp
Nopeus:  24 solmua
Miehistöä:  235
Aseistus
Aseistus:  4 x kaksiputkista 4,5" Mk6 -tykkiä 2 x Bofors 40 mm Mk 5 1 x GWS20 Sea Cat
HMS Lincoln (viirinumero F99) oli Britannian kuninkaallisen laivaston Salisbury-luokan fregatti.
Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 1. kesäkuuta 1955. Se laskettiin vesille 6. huhtikuuta 1959 ja valmistui 7. heinäkuuta 1960.
Palvelus

Alus romutettiin 1983.
Hakamaa (täsmennyssivu)

Hakamaa voi tarkoittaa seuraavia:
Hakamaa, karjan laidunnukseen käytetty, yleensä aidattu alue
Hakamaa, pienteollisuusalue Kempeleessä
Hakamaa, maakunnallisesti arvokkaaksi luokiteltu talouskeskus Oulun Virtaojalla
Hakamaa, sukunimenä:
Timo Hakamaa (1961–2016), suomalainen koripalloilija ja valmentaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hakamaa”, voi hakea sivunnimihaulla, laajalla sivunnimihaulla tai tekstihaulla.
Grave New World

| Grave New World Discharge |
| --- | --- | --- |

Studioalbumin tiedot
 Äänitetty : 1986
 Studio : Amazon Studios
 Julkaistu: 1986
 Tyylilaji: heavy metal
 Levy-yhtiö: Clay
Dischargen muut julkaisut
| Hear Nothing See Nothing Say Nothing 1982 | Grave New World 1986 | Massacre Divine 1991 |
Grave New World on hardcore punk -yhtye Dischargen kolmas studioalbumi, joka julkaistiin vuonna 1986.
Levyllä yhtyeen tyyli oli muuttunut kokonaan metallisempaan suuntaan, minkä lisäksi levyllä on kuultavissa jopa kaupallisen glam metalin vaikutteita. Albumia pidetään yhtyeen huonoimpana levynä ja yhtye hajosikin melkein heti levyn julkaisun jälkeen.[lähde? ]
Kappaleet

Grave New World – 4.10
In Love Believe – 4.54
D.Y.T. / A.Y.F. – 4.08
We Dare Speak (A Moment Only) – 5.42
Time Is Kind – 4.17
Sleep in Hope – 5.54
The Downward Spiral – 15.09
Kokoonpano

Cal – laulu
The Mole – kitara
Rainy – basso
Garry Maloney – rummut
Arvostelut

AllMusic:
Hallvard Løfald

| Hallvard Løfald> Henkilötiedot |
| --- | --- |
Syntynyt: 30. tammikuuta 1992 (ikä 32)
Uran tiedot
Seura:  Rindal IL
Laji:  maastohiihto
Maailmancup
Kaudet:  2015–
Paras sijoitus:  63
 Tietolaatikko päivitetty 12. joulukuuta 2016 
Hallvard Løfald (s. 30. tammikuuta 1992) on norjalainen maastohiihtäjä. Hän edustaa seuratasolla Rindal IL:ää.
Løfald kilpaili maailmancupissa ensimmäisen kerran 11. maaliskuuta 2015 ollen Norjan Drammenissa perinteisen hiihtotavan sprintissä 63:s. Hän sijoittui samalle sijalle myös toisessa maailmancup-kilpailussaan yhdistelmäkilpailussa Norjan Lillehammerissa 5. joulukuuta 2015.
Skandinavia Cupissa Løfald on kilpaillut joulukuusta 2012 lähtien. Parhaimmillaan hän on ollut kuudes Lillehammerissa 15 kilometrin vapaan hiihtotavan kisassa 12. joulukuuta 2014.
Løfald oli 2013 mukana alle 23-vuotiaiden MM-kilpailuissa Tšekin Liberecissä, jossa hän oli 15 kilometrin vapaan hiihtotavan kisassa 42:s ja yhdistelmäkilpailussa 38:s.
Norjan-mestaruuskilpailuissa Løfald on ollut parhaimmillaan 11:s perinteisen hiihtotavan sprintissä Rørosissa tammikuussa 2015.
Gurzuf

| Gurzuf> Tiedot |
| --- | --- |
Toiminnassa:  2005–
Kotipaikka:  Minsk,  Valko-Venäjä
Jäsenet:  Egor Zabelov ja Artem Zalessky
Aiheesta muualla
Gurzuf in myspace.com
Infobox OKNimi-testi OK: 
Gurzuf (ven.  Гурзуф) on vuonna 2005 toimintansa aloittanut, monipuolisesti eri tyylilajeja (kuten kansanmusiikkia, punkkia, hiphoppia, hard rockia, konemusiikkia ja maailmanmusiikin vaikutteita) hyväksikäyttävä, lähinnä instrumentaalisesti esiintyvä valkovenäläinen folkrockduo. Yhtyeen muodostavat bajan-harmonikkataituri Egor Zabelov ja rumpali Artem Zalessky.
Yhtye on keikkaillut kotimaansa ohella laajalti Euroopassa, muun muassa Belgiassa, Isossa-Britanniassa, Hollannissa, Liettuassa, Portugalissa, Puolassa, Ranskassa, Saksassa, Suomessa, Sveitsissä, ja Venäjällä. Yhtyeen ensiesiintyminen Suomessa tapahtui Korjaamolla 20.3.2010 osana Tusovskarock-festivaalia.
Yhtyeen nimi viittaa Ukrainan Krimillä Jaltan lähistöllä sijaitsevaan paikkakuntaan ja lomakohteeseen.
Diskografia > Albumit

Non-existent movie (2007)
Aiheesta muualla

Gurzuf Myspacessa (englanniksi)
HMS Zubian

| HMS Zubian |
| --- | --- |
 HMS Zubian

Aluksen vaiheet
Rakentaja:  Chathamin telakka
Palveluskäyttöön:  7. kesäkuuta 1917
Poistui palveluskäytöstä:  romutettu 9. joulukuuta 1919
Tekniset tiedot
Nopeus:  33 solmua (61 km/h)
HMS Zubian (viirinumero D99) oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. Aluksen keula oli otettu HMS Zulusta ja keski- sekä peräosa HMS Nubianista, ja aluksen nimi oli yhdistelmä kummankin aluksen nimestä.
Valmistus

Nubianin keula tuhoutui yöllisessä taistelussa 26.–27. lokakuuta 1916 Folkestonen edustalla Saksan keisarikunnan laivaston torpedoveneen laukaiseman torpedon osumasta. Vaurioitunut alus hinattiin matalikolle Doverin lähistölle. Zulun perä tuhoutui 8. marraskuuta 1916 Dunkerquen lähistöllä miinan räjähdyksessä. Vaurioitunut alus hinattiin Calais'hen. Kumpikin hylky hinattiin Chathamin telakalle, jossa Zubian koottiin liittämällä osat yhteen. Haasteena oli alusten leveyksissä ollut 3,5 tuuman (89 millimetrin) ero.
Palvelus

Alus palveli sodan loppuun ja se upotti 4. helmikuuta 1918 Essexin rannikolla syvyyspommein ja lopulta törmäämällä Saksan keisarikunnan laivaston miinanlaskussa olleen sukellusveneen SM UC-50. Alus myytiin romutettavaksi 9. joulukuuta 1919 Fryerille Sunderlandiin.
HMS Älvsborg (M02)

| HMS Älvsborg |
| --- | --- |
 HMS Älvsborg

Aluksen vaiheet
Rakentaja:  Karlskronavarvet
Kölinlasku:  marraskuu 1968
Laskettu vesille:  10. lokakuuta 1969
Palveluskäyttöön:  6. huhtikuuta 1971
Poistui palveluskäytöstä:  1995
Tekniset tiedot
Uppouma:  2 500 t (standardi) 2 650 t (kuormattu)
Pituus:  92,0 m (vesiraja) 92,4 m (kokonaispituus)
Leveys:  14,7 m
Syväys:  4,0 m
Koneteho:  2 x NOHAB-Polar 112 VS-F -dieselmoottoria 4 200 hv
Nopeus:  17 solmua
Miehistöä:  95
Aseistus
Aseistus:  2 x 40 mm allmkan M/48 1 x 57 mm lysraketpjäs M/55 300 miinaa
HMS Älvsborg (runkonumero M02) oli Ruotsin laivaston vuonna 1971 valmistunut miinalaiva.
Valmistus

Alus tilattiin 1968 Karlskronavarvetilta, kun sen saman niminen edeltäjän tilaus oli peruutettu 1958. Köli laskettiin marraskuussa 1968. Alus  laskettiin vesille 10. lokakuuta 1969 ja liitettiin laivastoon 6. huhtikuuta 1971.
Palvelus

Vuodesta 1972 lähtien alus korvasi HMS Patrician 1. sukellusvenelaivueen emäaluksena. Alus poistettiin palveluksesta 1995 ja myytiin seuraavana vuonna sukellusveneiden emälaivaksi Chilelle, joka liitti sen laivastoonsa nimellä Almirante José Toribio Merino Castro.
Han Xiaopeng

Han Xiaopeng
Han Xiaopeng (韩晓鹏, s. 13. joulukuuta 1983 Peixian, Jiangsu, Kiina) on kiinalainen freestylehiihtäjä, jonka lajina ovat hypyt.
Monien muiden kiinalaisten freestylehiihtäjien tavoin myös Han Xiaopeng on taustaltaan voimistelija. Hän oli mukana jo Salt Lake Cityn olympialaisissa vuonna 2002, jolloin hän sijoittui 24:nneksi. Vuonna 2006 hän voitti monien yllätykseksi olympiakultaa Torinon olympialaisissa. Ennen olympiavoittoaan hän ei ollut voittanut yhtäkään freestylehiihdon maailmancupin osakilpailua.
Aiheesta muualla

Han Xiaopeng Kansainvälinen hiihtoliitto (FIS). (englanniksi)
Gravediggaz

| Gravediggaz |
| --- | --- |
 Gravediggaz Saksassa 1998
Tiedot
Toiminnassa:  1994–2002
Tyylilaji:  Hip Hop, Horrorcore, Rap
Kotipaikka:  Yhdysvallat
Laulukieli:  englanti
Jäsenet:  Frukwan (The Gatekeeper)   Too Poetic (Grym Reaper)   Prince Paul (The Undertaker)   RZA (RZArecta)  
Levy-yhtiö:  Gee Street   Cleopatra Records (US)  
Infobox OKNimi-testi OK: 
Gravediggaz oli yhdysvaltalainen hip hop -yhtye New Yorkista, joka on tunnettu mustasta huumoristaan sekä särmikkäästä äänimaailmastaan. Yhtye perustettiin vuonna 1994 ja siitä tuli superyhtye kooten yhteen Prince Paulin (aiemmin De La Soulin ja Stetsasonicin tuottaja), Frukwanin Stetsasonicista, Too Poeticin Brothers Grymistä ja RZA:n Wu-Tang Clanista (joka Gravediggazia perustettaessa oli juuri julkaissut Wu-Tang Clanin debyytti-albumin). Ryhmä on laajalti kunnioitettu ja sitä pidetään yhtenä eniten vaikuttaneista ja uranuurtajista pienessä hiphopin horrorcore-alaluokassa.
Diskografia

| 0 | 1 | 2 | 3 | 4 |
| --- | --- | --- | --- | --- |
| Vuosi | Albumi | Listasijoitukset | Listasijoitukset |  |
| Vuosi | Albumi | Billboard 200 | Top R&B/Hip Hop Albums |  |
| 1994 | 6 Feet Deep | #36 | #6 | U.S. myynti: 438,916 |
| 1997 | The Pick, the Sickle and the Shovel | #20 | #7 | U.S. myynti: 315,840 |
| 2002 | Nightmare in A-Minor |  | #38 | U.S. myynti: 64,966 |
| 2004 | 6 Feet Under |  |  | U.S. myynti: 3,967 |
Singlet

1994 "Diary Of A Madman"
1994 "Nowhere To Run, Nowhere To Hide"
1994 "1-800 Suicide"
1997 "Unexplained"
1997 "The Night The Earth Cried"
1997 "Dangerous Mindz"
2001 "Rest in Da East / Nightmare in A Minor"
Aiheesta muualla

Gravediggaz fansite
Frukwan Myspacessa (englanniksi)
HMS Zulu (1909)

| HMS Zulu |
| --- | --- |
 HMS Zulu

Aluksen vaiheet
Rakentaja:  Hawthorn Leslie and Company, Newcastle upon Tyne
Kölinlasku:  18. elokuuta 1908
Laskettu vesille:  16. syyskuuta 1909
Palveluskäyttöön:  maaliskuu 1910
Poistui palveluskäytöstä:  keula liitetty HMS Nubianin perään ja tulos nimetty HMS Zubianiksi
Tekniset tiedot
Uppouma:  1 027 t
Pituus:  82 m
Leveys:  7,9 m
Syväys:  2,6 m
Koneteho:  12 500 shp
Nopeus:  33 solmua (61 km/h) (suunniteltu)
Miehistöä:  70
Aseistus
Aseistus:  2 x BL 4 tuuman Mk VIII -tykkiä yksiputkisina P Mk V -asennuksina 2 x 18" torpedoputkea
HMS Zulu oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1907-1908 laivasto-ohjelmaa Hawthorn Leslie and Companyltä Newcastle upon Tynestä, missä köli laskettiin 18. elokuuta 1908. Alus laskettiin vesille 16. syyskuuta 1909 ja otettiin palvelukseen maaliskuussa 1910.
Palvelus

Ensimmäisessä maailmansodassa alus oli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus osui 27. lokakuuta 1916 Saksan keisarikunnan laivaston sukellusveneen SM UC-1 laskemaan miinaan. Aluksen perä irtosi upoten, mutta keulaosa pysyi pinnalla. Keula hinattiin Calaisin satamaan, josta se hinattiin edelleen Chathamin telakalle.
Aluksen ehjänä säilyneeseen keulaosaan liitettiin telakalla pahoinvaurioituneen sisaraluksen HMS Nubianin peräosa, jolloin syntyi HMS Zubian.
Hannu Sormunen

Hannu Sormunen (s. 2. heinäkuuta 1980 Vihti) on jyväskyläläinen jääkiekkotuomari. Hän tuomitsee pääsääntöisesti jääkiekon SM-liigaa linjatuomarina. Hän aloitti SM-liigassa 2005-2006 ja pelasi B-junioreissa nuorempana.
Sormunen on tuominnut nuorten maaotteluita kotimaassa ja CHL-pelejä 2008–2009. Hän sai marraskuussa 2018 neljäntenä linjatuomarina täyteen 500 SM-liigaottelua. 26. helmikuuta 2021 Sormunen siirtyi linjatuomareiden ottelutilaston kärkeen viheltäessään uransa 631. ottelun.
Han Sun-hwa

| Han Sun Hwa> 한선화 |
| --- | --- |

Henkilötiedot
Syntynyt: 6. lokakuuta 1990 (ikä 34)
Ammatti:  laulaja, näyttelijä
Muusikko
Taiteilijanimi:  Sunhwa
Tyylilajit:  K-pop
Yhtyeet:  Secret
Levy-yhtiöt:  TS Entertainment 
Aiheesta muualla
www.keyeast.co.kr/index/artist/profile.asp?art_idx=91
  [ Muokkaa Wikidatassa ] [ ohje ]  
Han Sun Hwa (kor. 한선화, s. 6. lokakuuta 1990), lyhyesti Sunhwa, on eteläkorealainen laulaja ja näyttelijä, joka kuului Secret-yhtyeeseen. Hän on esiintynyt useissa korealaisissa draamasarjoissa. Hän on voittanut tulokkaan palkinnon vuonna 2014.
Aiheesta muualla

Han Sun-hwa Internet Movie Databasessa. (englanniksi)
Hakalehto (täsmennyssivu)

Hakalehto voi tarkoittaa seuraavia asioita:
Hakalehto, asuinalue Espoossa.
Hakalehdon kylä, rekisterikylä Espoossa
Sukunimi

Elias Hakalehto (s. 1961), suomalainen mikrobiologi, bioteknologi, dosentti ja yritysjohtaja
Ilkka Hakalehto (1936–2009), suomalainen historiantutkija, poliitikko ja presidenttiehdokas, Vapaan Suomen liiton ensimmäinen puheenjohtaja
Suvianna Hakalehto (s. 1966), suomalainen juristi, Itä-Suomen yliopiston lapsi- ja koulutusoikeuden professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hakalehto”, voi hakea sivunnimihaulla, laajalla sivunnimihaulla tai tekstihaulla.
Hannu Sorasalmi

Hannu Kaarle Sorasalmi (s. 12. marraskuuta 1953 Kuopio) on aktiiviuransa päättänyt suomalainen kestävyysjuoksija, joka edusti Joensuun Katajaa.
Aikuisten SM-kilpailuista Sorasalmi saavutti pronssia maratonilta vuonna 1980. Ennätyksikseen hän juoksi maratonilla ajan 2.15,13 (1977) ja puolimaratonilla ajan 1.07,00 (1985). Virallisiin kilpailuihin Sorasalmi ei ole osallistunut vuoden 2015 jälkeen.
HD 98618

| HD 98618 |
| --- | --- |
HD-designaatio:  HD 98618
Muut designaatiot:  BD +59°1369, HIP 55459
Fyysiset ominaisuudet
Näennäinen kirkkaus:  7,66 mv
Absoluuttinen kirkkaus:  4,74 ± 0,07 Mv
Valovoima:  1,06 ± 0.05 aurinkoa
Spektriluokka:  G5V
Väri-indeksi:  B-V 0,642 ?
Lämpötila:  5843 ± 30 K
Massa:  1,02±0,03 M☉
Säde:  1,00 R☉
Pyörimisnopeus:  24 päivää
Metallipitoisuus:  1.11 aurinkoa
Ikä:  4210 ± 900 miljoonaa v.
Astrometriset ominaisuudet
Tähdistö:  Ursa Major
Rektaskensio (J2000):  11h 21m 29s
Deklinaatio (J2000):  +58° 53′ 18″
Etäisyys:  126 vv.  38,7 pc
Parallaksi:  25.82 0.86 mas
Säteisnopeus:  16 km/s
Ominaisliike:  41.28 29.19 mas/v
 Näkyy leveysasteiden 90° N  ja 32° S välillä. 
HD 98618 on 126 valovuoden päässä oleva, hyvin paljon Aurinkoa muistuttava tähti eli niin sanottu Auringon kaksonen. Sitä on tutkinut vuonna 2006 australialainen Jorge Melendez tutkimusryhmineen.
Aiheesta muualla

Universetoday.com article
David Darling encyclopedia
SIMBAD entry
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
HMS Pandora (1889)

| HMS Pandora |
| --- | --- |
 HMS Katoomba Hobartissa 1903

Aluksen vaiheet
Rakentaja:  Armstrong Whitworth, Elswick
Kölinlasku:  15. elokuuta 1888
Laskettu vesille:  27. elokuuta 1889
Palveluskäyttöön:  24. maaliskuuta 1891
Loppuvaihe:  myyty romutettavaksi 1906
Tekniset tiedot
Uppouma:  2 575 t
Pituus:  84,73 m (kokonaispituus)
Leveys:  12,5 m
Syväys:  4,72 m
Koneteho:  4 000 ihp
Nopeus:  17 solmua
Miehistöä:  217
Aseistus
Aseistus:  8 × QF 4,7 tuuman tykkiä 8 × QF 3 naulan Hotchkiss -tykkiä 4 × konekivääriä 2 × 14" torpedoputkea
HMS Pandora oli Britannian kuninkaallisen laivaston Pearl-luokan kolmannen luokan (panssarikansi)risteilijä.
Valmistus

Alus tilattiin Armstrong Whitworthin Elswickin telakalta, missä köli laskettiin 15. elokuuta 1888. Alus laskettiin vesille 27. elokuuta 1889 ja valmistui 24. maaliskuuta 1891.
Palvelus

Alus nimettiin uudelleen HMS Katoombaksi ja se myytiin romutettavaksi 1906.
Hallvard Bakke

| Hallvard Bakke> Norjan kulttuuri- ja tiedeministeri |
| --- | --- |
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Lars Roar Langslet
Seuraaja:  Eleonore Bjartveit
Norjan ulkomaankauppa- ja merenkuluministeri
 Nordlin hallitus 15. tammikuuta 1976 – 8. lokakuuta 1979  
Edeltäjä:  Einar Magnussen
Seuraaja:  Reiulf Steen
Suurkäräjäedustaja
 Hordalandin vaalipiiri 1977–1997  
Henkilötiedot
Syntynyt: 4. helmikuuta 1943 Flesberg, Norja
Kuollut: 30. kesäkuuta 2024 (81 vuotta)
Tiedot
Puolue:  Työväenpuolue
Koulutus:  Norjan kauppakorkeakoulu
Hallvard Bakke (4. helmikuuta 1943 Flesberg – 30. kesäkuuta 2024) oli norjalainen työväenpuolueen poliitikko. Hän istui suurkäräjillä vuosina 1977–1997 ja toimi Norjan ulkomaankauppa- ja merenkulkuministerinä 1976–1979 sekä kulttuuri- ja tiedeministerinä 1986–1989.
Aiheesta muualla

Hallvard Bakke Norjan suurkäräjien verkkosivuilla (norjaksi)
HMS Paladin (G69)

| HMS Paladin |
| --- | --- |
 HMS Paladin

Aluksen vaiheet
Rakentaja:  John Brown and Company, Clydebank
Kölinlasku:  22. heinäkuuta 1940
Laskettu vesille:  11. kesäkuuta 1941
Palveluskäyttöön:  12. joulukuuta 1941
Loppuvaihe:  romutettu 1962
Tekniset tiedot
Uppouma:  1 717 t (standardi) 2 286 t (kuormattu)
Pituus:  105 m (kokonaispituus)
Leveys:  11 m
Syväys:  2,7 m
Koneteho:  40 000 hv
Nopeus:  36,75 solmua
Miehistöä:  176
Aseistus
Aseistus:  5 x QF 4"/L45 (102 mm) Mk V -tykkiä yksiputkisina HA Mk III -asennuksina 1 x neliputkinen QF 2 naulan Mk VII -tykki 6 x Oerlikon 20 mm yksiputkisina P Mk III -asennuksina 4 x 21" (533 mm) torpedoputkea 4 x syvyyspomminheitintä ja 2 x kiskoa, joissa yhteensä 70 syvyyspommia
HMS Paladin (viirinumerot G69 ja F169) oli Britannian kuninkaallisen laivaston P-luokan hävittäjä toisessa maailmansodassa.
Valmistus

Alus tilattiin 2. lokakuuta 1939 2. hätälaivueessa (engl. 2nd Emergency Flotilla) John Brown and Companyltä Clydebankistä, missä köli laskettiin 22. heinäkuuta 1940. Alus laskettiin vesille 11. kesäkuuta 1941 ja valmistui vielä saman vuoden lopulla 12. joulukuuta, jolloin sen tarjoukseen perustunut hinta oli 411 262 puntaa ilman Amiraliteetin toimittamia ase- ja viestijärjestelmiä.
Palvelus

Alus muutettiin 1954 tyypin 16 fregatiksi. Se myytiin romutettavaksi 25. lokakuuta 1962.
Harri Nikunen

Harri Nikunen (s. 1955) on suomalainen yritysjohtaja. Hän on työskennellyt Metso-konsernin talous- ja rahoitusjohtajana 1. maaliskuuta 2011 alkaen ja varatoimitusjohtajana 1. marraskuuta 2013 alkaen.
Nikunen on valmistunut kauppatieteiden kandidaatiksi Uppsalan yliopistossa Ruotsissa. Hän työskenteli IBM:n palveluksessa Ruotsissa vuosina 1981–1985. Vuosina 1985–1986 Nikunen toimi talouspäällikkönä Nokia Information Systemsillä ja vuosina 1986–1994 eri tehtävissä Rosenlew Groupissa. Metso-konsernin palveluksessa hän aloitti vuonna 1994, ensin Metso Minerals Oy:ssä, jossa hän hoiti eri liikkeen- ja talousjohdon tehtäviä vuoteen 2004 asti. Vuosina 2004–2005 Nikunen toimi johtajana vastuualueenaan business infrastructure ja vuosina 2005–2011 talousjohtajana paperi- ja kuituteknologian osalta.
Nikunen kuului Takoma Oyj:n hallitukseen vuosina 2007–2011.
Hanne Lauslehto

| Mitalit> Maa:   Suomi.Naisten nyrkkeily.MM-kilpailut  | Mitalit> Maa:   Suomi.Naisten nyrkkeily.MM-kilpailut  | Mitalit> Maa:   Suomi.Naisten nyrkkeily.MM-kilpailut  | Maa:   Suomi> Naisten nyrkkeily. |
| --- | --- | --- | --- |
|  Pronssia | Bridgetown 2010 | 51 kg |  |
Hanne Kristiina Lauslehto (o.s. Mäkinen, s. 14. syyskuuta 1982 Järvenpää) on suomalainen nyrkkeilijä ja potkunyrkkeilijä.. Hän edustaa seuratasolla Järvenpään Kehäkarhuja.
Lauslehto saavutti ensimmäisenä suomalaisena naisnyrkkeilijänä mitalin maailmanmestaruuskilpailuissa Barbadoksella 2010. Mitali varmistui hänen kukistettuaan 51 kg:n sarjan puolivälieräottelussa australialaisen Shannon O´Connellin pistein 13–1. Välierässä hän hävisi Englannin Nicola Adamsille 4–11 saaden pronssia.
Lauslehto selviytyi puolivälieriin Mykolajivin 2009 EM-kilpailujen 51 kg:n sarjassa. Qinhuangdaon MM-kilpailuissa 2012 hän selviytyi samassa painoluokassa toiselle kierrokselle, 32 parhaan joukkoon. Pohjoismaiden-mestaruuskilpailuissa hän on saanut hopeaa 54 kg:n sarjassa 2007, 2008 ja 2009 sekä 51-kiloisissa 2010, 2011 ja 2012. Hän on voittanut Suomen-mestaruuden 54 kg:n sarjassa 2007, 2008, 2009 ja 2010 sekä saanut samassa painoluokassa hopeaa 2006. Lisäksi hän on voittanut Suomen-mestaruuden 51 kg:n sarjassa vuosina 2011 ja 2012. Hänet on valittu Suomen vuoden naisnyrkkeilijäksi 2008, 2009 ja 2010.
Ennen nyrkkeilyuraansa Lauslehto harrasti potkunyrkkeilyä. Hän palasi lajin pariin vuonna 2013. Hän on voittanut lajissa maailmanmestaruuden kahdesti(2015 ja 2017) sekä kahdesti Euroopan-mestaruuden (2014 ja 2016) 52 kg:n sarjassa.Lisäksi Lauslehto on valittu 3 kertaa arvokilpailuiden parhaaksi nais kehäottelijaksi (2014, 2015 & 2016)
Lauslehto on naimisissa entisen ratamoottoripyöräilijä Tatu Lauslehdon kanssa.
Harri Niemelä

Harri Antero Niemelä (s. 22. joulukuuta 1944 Lohtaja) on suomalainen insinööri, yrittäjä ja eläköitynyt yritysjohtaja, joka on saanut teollisuusneuvoksen arvonimen.
Niemelän vanhemmat olivat maanviljelijä Väinö Niemelä ja Siiri Harmaala. Hän avioitui 1968 Laila Tellervo Salon kanssa. Niemelä tuli ylioppilaaksi Kokkolassa 1963 ja valmistui sähkövoimatekniikan alan insinööriksi Vaasan teknillisestä oppilaitoksesta 1970. Hän oli Oy Strömberg Ab:n suunnitteluinsinööri 1970–1972, käyttöönotto- ja huoltoinsinööri 1973–1976, laboratorio- ja laatupäällikkö 1977–1980 ja suunnittelupäällikkö 1981–1983. Kymi-Strömberg Oy:n markkinointipäällikkö Niemelä oli 1984–1985 ja automaatio-osaston johtaja 1986–1987 ja sitten ABB Strömberg Teollisuus Oy:n divisioonajohtaja 1987–1989.
Niemelä oli Vaasa Engineering Oy:n perustajaosakas, hallituksen jäsen 1989–2004 ja toimitusjohtaja 1989–2002. Hän on ollut myös Vaasa Group Invest Oy:n, vuodesta 2003 Vaasa Industrial Invest Oy, perustajaosakas, toimitusjohtaja ja hallituksen puheenjohtaja, samoin kuin Vaasa Service Oy:n ja Control Oy:n, vuodesta 2000 Vacon Oyj, perustajaosakas ja useiden muiden sähkö- ja elektroniikka-alan yritysten osakas ja hallintoelinten jäsen. Niemelällä on lisäksi ollut monia liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2003.
Guy Berryman

| Guy Berryman |
| --- | --- |
 Guy Berryman vuonna 2023.
Henkilötiedot
Syntynyt: 12. huhtikuuta 1978 (ikä 46) Kirkcaldy, Skotlanti
Ammatti:  muusikko, tuottaja
Muusikko
Aktiivisena:  1995–
Tyylilajit:  vaihtoehtorock, rock, poprock
Soittimet:  basso, kitara, laulu, sello, mandoliini, piano, kosketinsoitin, rummut, trumpetti, käyrätorvi, perkussiot
Yhtyeet:  Coldplay, Apparatjik
Levy-yhtiöt:  Parlophone 
 Nimikirjoitus
  [ Muokkaa Wikidatassa ] [ ohje ]  
Guy Rupert Berryman (s. 12. huhtikuuta 1978 Kirkcaldy, Skotlanti) on brittiläisen Coldplay-yhtyeen basisti.
Berryman syntyi Skotlannissa, mutta muutti 12-vuotiaana Kentiin, Englantiin. Hän on soittanut bassokitaraa 13-vuotiaasta lähtien. Hän kasvoi funk- ja groovemusiikin parissa ja keräilee yhä kyseisten tyylilajien harvinaisia levyjä. Sunday Timesin mukaan hänen netto-omaisuutensa on 25 miljoonaa puntaa.lähde tarkemmin? Berrymanin musiikillisia vaikuttajia ovat olleet muiden muassa James Brown, The Beatles, Kool & the Gang ja Pink Floyd.
Berrymanin isä oli insinööri, joka työskenteli Kanaalin tunnelin parissa. Yliopistoon mennessään myös Guy Berryman valitsi alakseen tekniikan mutta vaihtoi sen myöhemmin arkkitehtuuriopintoihin. Vuoden kuluttua hän keskeytti opintonsa keskittyäkseen Coldplayhyn ja basistin uraan. Coldplayn muiden jäsenten jatkaessa opintojaan Guy työskenteli baarimikkona paikallisessa pubissa. Ennen Coldplayn perustamista University College Londonissa Berryman oli kouluaikoinaan yhtyeessä nimeltä Time Out.
Syksyllä 2004 Berryman ja Coldplayn rumpali Will Champion vierailivat a-ha-yhtyeen kosketinsoittaja Magne Furuholmenin ensimmäisellä sooloalbumilla nimeltään Past Perfect Future Tense.